Projektas

PRIENŲ RAJONO SAVIVALDYBĖS TARYBA

SPRENDIMAS

DĖL STACIONARINĖS SLAUGOS PASLAUGOS VIENO LOVADIENIO, IŠLAIKOMO

IŠ PRIENŲ RAJONO SAVIVALDYBĖS BIUDŽETO LĖŠŲ, KAINOS NUSTATYMO BALBIERIŠKIO, JIEZNO IR VEIVERIŲ PIRMINĖS SVEIKATOS PRIEŽIŪROS CENTRUOSE

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos viešųjų įstaigų įstatymo 12 straipsnio 1 dalies 3 punktu ir Lietuvos Respublikos sveikatos priežiūros įstaigų įstatymo 28 straipsnio 4 punktu, Prienų rajono savivaldybės taryba n u s p r e n d ž i a:

Nustatyti stacionarinės slaugos paslaugos vieno lovadienio, išlaikomo iš Prienų rajono savivaldybės biudžeto lėšų, kainą Balbieriškio, Jiezno ir Veiverių pirminės sveikatos priežiūros centruose:

dalinai save apsitarnaujantiems pacientams – 50,00 Eur;

nevaikščiojantiems ir savęs neapsitarnaujantiems pacientams – 55,00 Eur.

2. Pripažinti netekusiu galios Prienų rajono savivaldybės tarybos 2021 m. lapkričio 25 d. sprendimą Nr. T3-257 „Dėl stacionarinės slaugos paslaugos vieno lovadienio, išlaikomo iš Prienų rajono savivaldybės biudžeto lėšų, kainos nustatymo Balbieriškio, Jiezno ir Veiverių pirminės sveikatos priežiūros centruose“.

3. Nustatyti, kad šis sprendimas įsigalioja 2025 m. kovo 1 d.

Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose šio teismo rūmuose (Vilniaus rūmai, Žygimantų g. 2, Vilnius; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras